Nr.48364/26.11.2024

**REFERAT DE APROBARE**

**la Proiectul de hotărâre** **privind aprobarea proiectului** **”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, a indicatorilor tehnico-economici și a cheltuielilor** **legate de proiect**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Conform art. 173 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Județean, în exercitarea atribuțiilor prevăzute la alin. (1) lit. d), asigură, potrivit competențelor sale și în condițiile legii, cadrul necesar pentru furnizarea serviciilor publice de interes județean privind sănătatea.  Absența în România a unor centre de îngrijire post-acută/ pe termen lung afiliate spitalelor de boli acute, printre care și cele de boli infecțioase, reprezintă în prezent o problemă de sănătate publică, cu implicații pentru individ, familie și societate. Îngrijirea post-acută poate oferi pacienților alternative atractive comparativ cu spitalizarea în secții de boli acute, funcționând ca o verigă de legătură între spital și locuința pacientului în situația în care recuperarea după boala infecțioasă acuta este realizată. Avantajele departamentelor integrate sunt reprezentate de accesul facil la consultul medical de specialitate și metodele de diagnostic și terapie din serviciile medicale. În plus, acestea asigură o tranziție lenta dinspre îngrijirea în spital către îngrijirea la domiciliu.  Prin înființarea Centrului de îngrijire post-acută / pe termen lung în cadrul Spitalului Clinic de Boli infecțioase (SCBI) Cluj-Napoca dorim să furnizăm servicii integrate care să promoveze o recuperare mai rapidă din boală, să prevină spitalizarea acută inutilă și să faciliteze traiul independent pentru pacienții cu resurse de recuperare.  **Cadrul actual. Justificarea necesității înființării acestei structuri**  Analizând situația Spitalului Clinic de Boli Infecțioase Cluj-Napoca printr-un studiu complex bazat pe trendul în ultimii 10 ani a patologiilor, comorbidităților, evoluției, duratei și costului spitalizării pacienților spitalizați cu infecție în serviciul nostru, am identificat necesitatea înființării unui Centru de Îngrijire post-acută / pe termen lung. În acest Centru vor putea fi spitalizați pacienții cu un nivel înalt de dependența în îngrijire, externați din serviciul de Boli Infecțioase după un episod infecțios acut, până în momentul reintegrării acestora în familie, dacă aceasta este posibil. Reabilitarea reduce riscul persoanelor de a fi readmise în spital, îmbunătățește supraviețuirea și aptitudinile fizice și cognitive, în condițiile în care există accesul la timp în acest serviciu.  Obiectivul asupra căruia se va realiza investiția este situat în municipiul Cluj-Napoca, Str. Iuliu Moldovan nr. 23.  Suprafața terenului pe care este amplasat obiectivul de investiție este de 13.447 mp, înscris în Cartea funciară nr. 334066, suprafața obiectivului este formată din 6 corpuri alăturate în suprafață de 2.711 mp din care:  - corp C1 – cu 559 mp suprafață construită la sol și 3.278 mp suprafață desfășurată  - corp C2 – cu 705 mp suprafață construită la sol și 4.578 mp suprafață desfășurată  - corp C3 – cu 854 mp suprafață construită la sol și 4.630 mp suprafață desfășurată  - corp C4 – cu 114 mp suprafață construită la sol și 121 mp suprafață desfășurată  - corp C5 – cu 295 mp suprafață construită la sol și 600 mp suprafață desfășurată  - corp C6 – cu 184 mp suprafață construită la sol și 184 mp suprafață desfășurată  Se dorește realizarea unui corp nou pentru găzduirea funcțiunii de îngrijiri paliative și tratament de lungă durată cu următoarea descriere:  • Corpul nou se va organiza în extinderea corpului existent A2  • Se vor asigura legături (circulații interioare) între corpul nou și cel extins  • Suprafața desfășurată a corpului nou va fi de **3800m2, având 600-800m2/etaj**  • Se vor amenaja locuri noi de parcare în incintă, parte din acestea asigurându-se prin mărirea platformei existente din vecinătatea corpului nou propus ce va presupune relocarea punctului de colectare a deșeurilor.    Valoarea totală obiectivului de investiții „**Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată**”, rezultată urmare a elaborării devizului general, este în cuantum de **82.354.891,75 lei (TVA inclus)** din care C+M 60.030.799,50 lei (TVA inclus).  Având în vedere următoarele aspecte:   * Intenția depunerii spre finanțare în cadrul Programul național de investiții în infrastructura unităților spitalicești: a proiectului ” Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, cu termen limită de depunere 02.12.2024; * Avizul de oportunitate în vederea implementării proiectelor din cadrul Programului Național de Investiții în Infrastructura Unităților Spitalicești, a obiectivului “Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” nr. 10020 din 16.10.2024 * Necesitatea anexării la cererea de finanțare a Hotărârii privind aprobarea indicatorilor tehnico-economici, aprobarea proiectului și a cheltuielilor aferente pentru obiectivul de investiții ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”   Este strict necesară și oportună aprobarea în prima ședință ordinară a Consiliului Județean Cluj, a proiectului „Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, ai indicatorilor tehnico-economici și a cheltuielilor legate de proiect. |
| * 1. **Cerinţe care reclamă oportunitatea actului administrativ:** |
| Depunerea spre finanțare prin Programul național de investiții în infrastructura unităților spitalicești: a proiectului a proiectului „Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”.  Prin Ghidul solicitantului, anexa la Ordinul ministrului investițiilor și proiectelor europene nr. 6750/30.10.2024, modificat prin Ordinul ministrului investițiilor și proiectelor europene nr. 6879/05.11.2024 pct. 6.3. Anexe și documente obligatorii la depunerea cererii este impusă obligativitatea anexării la cererea de finanțare a hotărârii pentru aprobarea proiectului, a indicatorilor tehnico-economici și a cheltuielilor legate de proiect. Data-limită de depunere a cererilor este data de 2 decembrie 2024, ora 16:00, ceea ce justifică urgența introducerii acestui proiect de hotărâre pe ordinea de zi a ședinței ordinare din data de 26.11.2024. |
| 1. **Schimbări preconizate:** |
| Prin adoptarea hotărârii se va crea cadrul necesar pentru depunerea proiectului spre finanțare în cadrul Programului Național de Investiții în Infrastructura Unităților Spitalicești, a obiectivului “Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” |
| **Secțiunea a 2-a - Impactul socio-economic:** |
| ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” va crea condițiile necesare asigurării unui act medical de înaltă calitate pentru pacienții din Județul Cluj și județele limitrofe, care în prezent este insuficient în comparație cu cererea mare de servicii de acest tip. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Pentru implementarea proiectului Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” s-a identificat ca și sursă de finanțare NAȚIONALĂ nerambursabilă PROGRAMUL NAŢIONAL DE INVESTIŢII ÎN INFRASTRUCTURA UNITĂŢILOR SPITALICEŞTI (PNIIUS), Cod apel PNIIUS/518/PNIIUS\_P1/NA/PNIIUS\_OS1/PNIIUS\_A1 aferent Ghidului de finanțare aprobat prin Ordinul 6750/30.10.2024 pentru aprobarea Ghidului de finanțare "Programul național de investiții în infrastructura unităților spitalicești" aferent Programului național de investiții în infrastructura unităților spitalicești, instituit prin Ordonanța de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale.  Finanțarea NAȚIONALĂ nerambursabilă, conform Ghidului Solicitantului, este în **procent de 100%** pentru spitale județene / județene de urgență, spitale de specialitate și spitale clinice și clinice de urgență, dacă **valoarea maximă eligibilă a unui proiect** finanțat prin Program, potrivit art. 4 alin. 7) din OUG 29/2024 este de 2**.000.000.000 lei (inclusiv TVA)**.  Dat fiind faptul că valoarea proiectului propus este de **82.354.891,75 lei (TVA inclus)** din care C+M 60.030.799,50 lei (TVA inclus), iar, conform Ghidului Solicitantului, valoarea TVA aferentă cheltuielilor eligibile, în cazul în care nu sunt cheltuieli deductibile, este eligibilă, valoarea finanțării nerambursabile din PNIIUS este de 1.929.849.903,83 lei (TVA inclus), reprezentând 100% din finanțarea NAȚIONALĂ nerambursabilă.  Implementarea proiectului este estimată a se realiza în intervalul iunie 2025 – decembrie 2028.  Impactul financiar se va reflecta în bugetul propriu al Spitalului Clinic de Boli Infecțioase Cluj-Napoca, pe anii 2025 - 2027.  Valoarea totală a investiției „Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” este în cuantum de **82.354.891,75 lei (TVA inclus)** din care C+M **60.030.799,50** lei (TVA inclus). Având în vedere faptul că acest obiectiv de investiție se intenționează a fi depus spre finanțare prin Programului Național de Investiții în Infrastructura Unităților Spitalicești, sursele de finanţare ale investiţiei se constituie în conformitate cu legislaţia în vigoare, respectiv, din fonduri europene nerambursabile și din bugetul Consiliului Județean Cluj și al Spitalului Clinic de Boli Infecțioase. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Nu are impact asupra actelor administrative în vigoare.  Hotărârea va fi anexată documentației care va fi încărcat pe platforma [MySMIS](file:///\\fileservervr\SIE\3%20PROIECTE%20IN%20PREGATIRE%202021%20-%202027\0.%20PLANUL%20DE%20REZILIENTA\www.proiecte.pnrr.gov.ro%20) 2021 în vederea accesării finanțării nerambursabile. |
| **Secțiunea a 6-a – Anexe la referatul de aprobare:** |
| * Aviz de oportunitate Nr 10020 din 16.10.2024 |

**INIȚIATOR**

**PREȘEDINTE**

Alin TIȘE

**P R O I E C T DE H O T Ă R Â R E**

**privind aprobarea proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, a indicatorilor tehnico-economici și a cheltuielilor legate de proiect**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…......privind aprobarea proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, a indicatorilor tehnico-economici și acheltuielilor legate de proiect, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 48364/26.11.2024; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 48383/26.11.2024 si nr. 48392/26.11.2024 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2 și art. 3 alin. (2), ale art. 58 alin. (1) și (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* Ordonanței de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale, cu modificările și completările ulterioare;
* Hotărârii de Guvern nr. 768/2024 privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale, cu modificările și completările ulterioare;
* Ordinului nr. 6.311/4.613/2024 pentru aprobarea detalierii subcriteriilor aferente criteriilor-cadru aplicabile proiectelor de investiții finanțate prin Programul național de investiții în infrastructura unităţilor spitaliceşti prevăzute în Ordonanţa de urgenţă a Guvernului nr. 29/2024 pentru aprobarea Programului naţional de investiţii în infrastructura unităţilor spitaliceşti şi pentru abrogarea Ordonanţei de urgenţă a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanţare din fonduri externe nerambursabile în cadrul Programului Sănătate şi din împrumuturi contractate cu instituţiile financiare internaţionale, cu modificările și completările ulterioare;
* Ordinului 6750/30.10.2024 pentru aprobarea Ghidului de finanțare " Programul național de investiții în infrastructura unităților spitalicești" aferent Programului național de investiții în infrastructura unităților spitalicești, instituit prin Ordonanța de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale,
* art. 173 alin. (1) lit. c) și d), ale alin. (4) lit. a), ale alin. (5) lit. c), ale art. 297 alin. (1) lit. (a), ale art. 298 – 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 6 lit. h alin. (9), ale art. 163, ale art. 193 alin. (1) lit. c din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
* art. 3-6, ale art. 22, ale art. 23, ale art. 26, din Legea nr. 10/1995 privind calitatea în construcții, republicată, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1** Se aprobă proiectul ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, în vederea finanțării acestuia în cadrul Programului Naţional de Investiţii în Infrastructura Unităţilor Spitaliceşti (PNIIUS), Cod apel PNIIUS/518/PNIIUS\_P1/NA/PNIIUS\_OS1/PNIIUS\_A1.

**Art. 2** Se aprobă valoarea totală a proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, în cuantum de **82.354.891,75 lei (TVA inclus),** conform documentației tehnice, reprezentând 100% finanțare națională nerambursabilă.

**Art. 3** Sumele reprezentând cheltuieli conexe ce pot apărea pe durata implementării proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” pentru implementarea proiectului în condiții optime, se vor asigura din bugetul propriu al Spitalului Clinic de Boli Infecțioase Cluj-Napoca.

**Art. 4.** Se vor asigura toate resursele financiare necesare implementării proiectului din bugetul propriu al Spitalului Clinic de Boli Infecțioase Cluj-Napoca.

**Art. 5.** Se aprobă indicatorii tehnico-economici ai obiectivului de investiții”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” prevăzuți în **anexa** care face parte integrantă din prezenta hotărâre.

**Art. 6.** Cu punerea în aplicare a prevederilor prezentei hotărâri se încredințeazăPreședintele Consiliului Județean Cluj prin Direcția de Dezvoltare și Investiții și Spitalului Clinic de Boli Infecțioase Cluj-Napoca.

**Art. 7.** Prezenta hotărâre se comunică Direcţiei Dezvoltare şi Investiţii; Direcţiei Generale Buget-Finanțe, Resurse Umane; Spitalului Clinic de Boli Infecțioase Cluj-Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr. …... din ……........... 2024**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

**Anexa la Hotărârea nr. ......./2024**

## **INDICATORI TEHNICO-ECONOMICI**

**la Proiectul de hotărâre privind aprobarea proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, a indicatorilor tehnico-economici și a cheltuielilor legate de proiect**

|  |  |
| --- | --- |
| **Investitor:** | **UAT Județul Cluj prin Consiliul Județean Cluj**  Calea Dorobanților nr. 106, 400609, Cluj-Napoca |
| **Beneficiarul investiției:** | **Spitalul Clinic de Boli infectioase**  Str.Iuliu Moldovan nr. 23, Cluj-Napoca, județul Cluj |
| **Amplasament:** | România, Regiunea Nord-Vest, Judeţ Cluj  Municipiul Cluj Napoca |
| **Faza de proiectare:** | Studiu de fezabilitate cu elemente specifice Documentație de avizare a lucrărilor de intervenții |
| **Proiectant general:** | SC CECO ARHITECTS S.R.L.  Mun. Timisoara, Str. Gheorghe Doja, nr.1, Jud. Timis; Tel: (+4) 0721 206063 |

**Principalii indicatori tehnico-economici ai investiției** **sunt**:

Construirea unui corp P+3+ER cu 3 nivele de îngrijiri medicale amplasate la etajele

superioare, spatii de kinetoterapie la etajul 1 și capela ecumenica la parterul imobilului.

Relocarea secției de ANATOMIE PATOLOGICA și PROSECTURA la etajul 1

Amplasarea unor spatii tehnice și de depozitare la parterul imobilului

Realizarea unor circulații de legătură între corpul propus si corpul A2 din incinta SCBI.

Legătura se va face printr-un ansamblu de spații închise (interioare), respectiv pasarele

și un ascensor de mari dimensiuni de tipul celor pentru transportul pacienților cu targa.

În aceste condiții va rezulta următoarea compartimentare:

PARTER

HOL ACCES S= 39,31 m2

CAPELA S= 88,29 m2

BIROU PREOT S= 19,69m2

GRUPURI SANITARE S= 5,60m2

ARHIVA S= 118,75m2

SPATII DEPOZITARE S= 109,24m2

SPATII TEHNICE S= 72,19 m2

SPATII DE CIRCULATIE S= 77,16m2

TOTAL PARTER S=530,23 m2

**ETAJ 1**

SECȚIE ANATOMIE PATOLOGICA SI PROSECTURA

VESTIAR FILTRU PERSONAL S= 19,26 m2

SALA AUTOPSIE S= 44,57 m2

CAMERA FRIGIDERE S= 22,82 m2

PREGATIRE CADAVRE S= 11,09 m2

PREDARE CADAVRE S= 10,80 m2

HOL ASTEPTARE APARTINATORI S= 7,49 m2

EXPUNERE PIESE ANATOMICE S= 10,01 m2

LABORATOR ANATOMIE PATOLOGICA S= 37,56 m2

CAMERA ORIENTARE MACROSCOPICA S= 24,15 m2

DEPOZIT CHIMICALE S= 10,27 m2

BIROU MEDIC S= 23,68 m2

BIROU S= 11,74 m2

CAMERA PERSONAL S= 30,34 m2

SPATII CIRCULATIE S= 45,71 m2

BOXA CURATENIE S= 4,54 m2

TOTAL SECTIE S=314,03 m2

SECTIE KINETO-TERAPIE

RECEPTIE S= 23,64 m2

VESTIAR+GR SAN PACIENTI S= 15,16 m2

SALA MASAJ S= 38,47m2

SALA RECUPERARE MEDICALA S= 43,47 m2

DEPOZITARE S= 15,31 m2

SPATIU PERSONAL S= 20,98 m2

SPATII CIRCULATIE S= 14,68 m2

TOTAL SECTIE S=171,71 m2

CAMERA DE GARDA S= 23,53 m2

BOXA CURATENIE S= 3,45 m2

SPATII CIRCULATIE S= 60,95 m2

COLECTARE DESEURI S= 13,51 m2

TOTAL ETAJ 1 S=587,18m2

**ETAJ 2**

SECTIA SPITALIZARE DE ZI

HOL RECEPTIE+ASTEPTARE S= 50,89 m2

3 CABINETE MEDICI S= 48,97 m2

CABINET PSIHOLOG S= 16,15 m2

CABINET ASISTENTA SOCIALA S= 15,99 m2

DISPECERAT TRATAMENTE LA DOMICILIU S= 26,99m2

3 GRUPURI SANITARE S= 12,60 m2

5 SALOANE SPITALIZARE ZI(14PATURI) S= 159,35 m2

CAMERA DE GARDA S= 20,82 m2

CAMERA ASISTENTE S= 20,41 m2

OFICIU S= 14,50 m2

PLOSCAR S= 4,12 m2

SP. DEPOZITARE S= 24,11 m2

(ECHIPAMENTE,SANITARE, MEDICAMENTE,LENJERIE,DESEURI

BOXA CURATENIE S= 3,96 m2

SPAȚII CIRCULAȚIE S= 165,63 m2

TOTAL SECTIE SPITALIZARE DE ZI S= 584,49m2

**ETAJ 3**

SECTIA INGRIJIRI PALIATIVE SI DE LUNGA DURATA

9 SALOANE CU 2 PATURI CU GRUP SANITAR PROPRIU S= 285,42 m2

SPATIU SOCIALIZARE PACIENTI S= 44,25 m2

OFICIU ALIMENTAR S= 12,66 m2

SPATIU SUPRAVEGHERE PACIENTI S= 5,56 m2

SPATIU ODIHNA PERSONAL S= 20,95 m2

BAIE IGIENIZARE PACIENTI S= 13,05 m2

SPATII AUXILIARE CURATENIE , DESEURI , DEPOZITARE S= 27,36 m2

PLOSCAR S= 3,45 m2

SPAȚII DE CIRCULAȚIE S= 162,54 m2

TOTAL SECTIE/ETAJ 3 S= 575,24 m2

**ETAJ 4(RETRAS)**

SECTIA INGRIJIRI PALIATIVE SI DE LUNGA DURATA

5 SALOANE CU 1-2 PATURI CU GRUP SANITAR PROPRIU S= 124,19 m2

SPATIU SOCIALIZARE PACIENTI S= 33,11 m2

OFICIU ALIMENTAR S= 12,66 m2

SPATIU SUPRAVEGHERE PACIENTI S= 14,90 m2

BAIE IGIENIZARE PACIENTI S= 13,05 m2

SPATII AUXILIARE CURATENIE , DESEURI , DEPOZITARE S= 23,04 m2

PLOSCAR S= 3,45 m2

SALA TRATAMENT S= 23,79 m2

SPAȚII DE CIRCULAȚIE S= 17,18 m2

TOTAL SECTIE S= 265,37 m2

SECTIA TERAPIE INTERMEDIARA(TIIP)

2 SALOANE TERAPIE 3 PATURI S= 65,14 m2

POST LUCRU ASISTENTE S= 11,67 m2

CABINET MEDIC S= 16,12 m2

2 GRUPURI SANITARE PERSONAL S= 6,58 m2

CAMERA PERSONAL S= 15,40 m2

TOTAL SECTIE S= 114,91 m2

SPAȚII DE CIRCULAȚIE S= 140,20 m2

TOTAL ETAJ RETRAS S= 520,48 m2

SUPRAFAȚĂ UTILĂ TOTALĂ S= 2797,62 m2

La aceste suprafețe se mai adaugă suprafața utila de cca 200 mp, respectiv suprafața

desfășurată de 245 mp reprezentând pasarela de legătură intre imobilul propus și corpul A2 al spitalului la care se adaugă puțul ascensorului de spital adiacent corpului A2 care vor asigura comunicarea cu imobilele (și funcțiunile aferente) existente ale spitalului. Pasarela și ascensorul se vor aborda pe baza procedurii de tip D.A.L.I.

INDICATORI DE PERFORMANȚĂ:

În condițiile materializării investiției vor rezulta:

25 PATURI INGRIJIRI PALIATIVE SI DE LUNGA DURATA

14 PATURI SPITALIZARE DE ZI

6 PATURI TERAPIE INTERMEDIARA

1 SALA KINETOTERAPIE

INDICATORI FINANCIARI

**Valoarea totală a investiției:** 69 294 868,90 lei (fără TVA); 82.354.891,75 lei (TVA inclus)

**Din care C+M:**  50,446,050 lei (fără TVA); 60.030.799,50 lei (TVA inclus)

**Finanțarea investiției:**  Sursele de finanţare a investiţiei se constituie în conformitate cu legislaţia în vigoare, respectiv finanțare din Bugetul Spitalului Clinic de Boli Infecțioase Cluj-Napoca pe anii 2025 - 2028, PNIIUS şi din alte surse constituite potrivit legii.

**Durata de execuție a obiectivului de investiții**: 24 luni

**Durata de realizare a obiectivului de investiții:** 36 luni

**PREŞEDINTE** **Contrasemnează:**

Alin Tișe **SECRETAR GENERAL AL JUDEŢULUI**

Gaci Simona

**INIȚIATOR,**

**PREȘEDINTE**

**Alin Tișe**

Nr. 48383/26.11.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiect de hotărâre privind aprobarea proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, a indicatorilor tehnico-economici și a cheltuielilor legate de proiect** | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Prin OUG 29 / 2024 a fost aprobat Programul naţional de investiţii în infrastructura unităţilor spitaliceşti (PNIIUS), ca o necesitate, deoarece, prin **Strategia naţională de sănătate pentru perioada 2023-2030**, aprobată prin Hotărârea Guvernului nr. 1.004/2023, se urmăreşte îmbunătăţirea calităţii serviciilor de sănătate prin investiţii în imobile noi, modernizarea sau extinderea imobilelor existente, dotări cu aparatură medicală şi alte dotări funcţionale în cel puţin 100 de unităţi sanitare publice și este imperios necesară susţinerea realizării obiectivelor de investiţii care permit asigurarea în cel mai scurt timp a unor servicii medicale esenţiale pentru creşterea calităţii vieţii în toate oraşele, municipiile şi judeţele din România.  Mai mult, sectorul spitalicesc din România se confruntă cu multiple probleme, pornind de la o organizare complicată şi disfuncţională, o arhitectură care nu se adaptează cerinţelor actuale, costuri mari, eficienţă redusă, lipsa unui management profesional, inexistenţa unor mecanisme de control al calităţii, penuria şi distribuirea inechitabilă a resurselor umane, se impune intervenţia legislativă de urgenţă pentru crearea unui cadru legislativ care să permită finanţarea investiţiilor în infrastructura unităţilor spitaliceşti, astfel încât să se poată asigura accesul întregii populaţii la servicii medicale esenţiale, creşterea calităţii vieţii şi atingerea standardelor din ţările europene.  Având în vedere următoarele aspecte:   * Intenția depunerii spre finanțare în cadrul Programul național de investiții în infrastructura unităților spitalicești: a proiectului ” Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, cu termen limită de depunere 02.12.2024; * Avizul de oportunitate în vederea implementării proiectelor din cadrul Programului Național de Investiții în Infrastructura Unităților Spitalicești, a obiectivului “Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” nr. 10020 din 16.10.2024 * Necesitatea anexării la cererea de finanțare a Hotărârii privind aprobarea indicatorilor tehnico-economici, aprobarea proiectului și a cheltuielilor aferente pentru obiectivul de investiții ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”   Este strict necesară și oportună aprobarea în prima ședință ordinară a Consiliului Județean Cluj, a proiectului „Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, ai indicatorilor tehnico-economici și a cheltuielilor legate de proiect. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| "Programul național de investiții în infrastructura unităților spitalicești" aferent Programului național de investiții în infrastructura unităților spitalicești, instituit prin Ordonanța de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale, care are în vedere investiții de tipul:   * realizarea de construcții noi/extinderea și dotarea acestora; * lucrări de modernizare/reabilitare la construcții existente și dotarea acestora; * extindere la construcțiile existente, inclusiv lucrări de conectare la clădiri existente și dotare; * lucrări și dotări pentru digitalizare și tranziție verde   Având în vedere absența în România a unor centre de îngrijire post-acută/ pe termen lung afiliate spitalelor de boli acute, printre care și cele de boli infecțioase, reprezintă în prezent o problemă de sănătate publică, cu implicații pentru individ, familie și societate. Îngrijirea post-acută poate oferi pacienților alternative atractive comparativ cu spitalizarea în secții de boli acute, funcționând ca o verigă de legătură între spital și locuința pacientului în situația în care recuperarea după boala infecțioasă acuta este realizată. Avantajele departamentelor integrate sunt reprezentate de accesul facil la consultul medical de specialitate și metodele de diagnostic și terapie din serviciile medicale. În plus, acestea asigură o tranziție lenta dinspre îngrijirea în spital către îngrijirea la domiciliu.  Prin înființarea Centrului de îngrijire post-acută / pe termen lung în cadrul Spitalului Clinic de Boli infecțioase (SCBI) Cluj-Napoca se dorește furnizarea de servicii integrate care să promoveze o recuperare mai rapidă din boală, să prevină spitalizarea acută inutilă și să faciliteze traiul independent pentru pacienții cu resurse de recuperare,  În acest sens s-a întocmitun Studiu de fezabilitate cu elemente specifice documentație de avizare a lucrărilor de intervenții – DALI, pentru obiectivul de investiții ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” în vederea obținerii unei finanțări din Programul național de investiții în infrastructura unităților spitalicești" aferent Programului național de investiții în infrastructura unităților spitalicești  În acest sens în care este necesară și oportună aprobarea în prima ședință ordinară a Consiliului Județean Cluj, a proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, ai indicatorilor tehnico-economici și a cheltuielilor legate de proiect. | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| **Impactul financiar asupra bugetului judeţului pe termen scurt (pe anul curent) / lung**  Impactul financiar se va reflecta în bugetul propriu al Spitalului Clinic de Boli Infecțioase Cluj-Napoca pe anii 2025 – 2027  Valoarea totală a investiției „Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată” este în cuantum de 69 294 868,90 lei (fără TVA); 82.354.891,75 lei (TVA inclus)  Finanțarea NAȚIONALĂ nerambursabilă, conform Ghidului Solicitantului, este în **procent de 100%** pentru spitale județene / județene de urgență, spitale de specialitate și spitale clinice și clinice de urgență, dacă **valoarea maximă eligibilă a unui proiect** finanțat prin Program, potrivit art. 4 alin. 7) din OUG 29/2024 este de 2**.000.000.000 lei (inclusiv TVA)**.  Dat fiind faptul că valoarea proiectului propus este de 69 294 868,90 lei (fără TVA); 82.354.891,75 lei (TVA inclus) iar, conform Ghidului Solicitantului, valoarea TVA aferentă cheltuielilor eligibile, în cazul în care nu sunt cheltuieli deductibile, este eligibilă, valoarea finanțării nerambursabile din PNIIUS este de 1.929.849.903,83 lei (TVA inclus), reprezentând 100% din finanțarea NAȚIONALĂ nerambursabilă.  Implementarea proiectului este estimată a se realiza în intervalul iunie 2025 – decembrie 2028.  **Impactul asupra mediului –** nu e cazul  **Impactul asupra sarcinilor administrative –** ulterior aprobării proiectului de hotărâre se va crea cadrul necesar pentru depunerea proiectului spre finanțare în cadrul Programului național de investiții în infrastructura unităților spitalicești" aferent Programului național de investiții în infrastructura unităților spitalicești | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 26.11.2024 |  |
| Verificat: Șef serviciu | Diana COMAN | 26.11.2024 |  |
| Elaborat: Consilier | Niculina RAD | 26.11.2024 |  |

Nr. 48392/26.11.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiect de hotărâre privind aprobarea proiectului ”Extinderea Spitalului Clinic de Boli Infecțioase Cluj-Napoca cu secții de paliație și îngrijiri de lungă durată”, a indicatorilor tehnico-economici și a cheltuielilor legate de proiect** | | |
| **Compartiment de resort:** | DIRECȚIA GENERALA BUGET FINANTE, RESURSE UMANE | | |
| **Secțiunea 1 – Documentare și analiză:** | | | |
| În analiza proiectului de hotărâre s-a ținut cont de prevederilor art. 45 - Condiţii pentru includerea investiţiilor în proiectul bugetului, alin. (2) din Legea nr. 273/2006 privind finanțele publice locale, cu modificările și completările ulterioare:  (2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate. | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Finanțarea NAȚIONALĂ nerambursabilă, conform Ghidului Solicitantului, este în **procent de 100%** pentru spitale județene / județene de urgență, spitale de specialitate și spitale clinice și clinice de urgență, dacă **valoarea maximă eligibilă a unui proiect** finanțat prin Program, potrivit art. 4 alin. 7) din OUG 29/2024 este de **2.000.000.000 lei (inclusiv TVA)**.  Dat fiind faptul că valoarea proiectului propus este de 69 294 868,90 lei (fără TVA); 82.354.891,75 lei (TVA inclus) iar, conform Ghidului Solicitantului, valoarea TVA aferentă cheltuielilor eligibile, în cazul în care nu sunt cheltuieli deductibile, este eligibilă, valoarea finanțării nerambursabile din PNIIUS este de 1.929.849.903,83 lei (TVA inclus), reprezentând 100% din finanțarea NAȚIONALĂ nerambursabilă.  Implementarea proiectului este estimată a se realiza în intervalul iunie 2025 – decembrie 2028. | | | |
| **Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| **Impactul financiar asupra bugetului judeţului pe termen scurt (pe anul curent) / lung**  Impactul financiar se va reflecta în bugetul propriu al **Spitalului Clinic de Boli Infecțioase Cluj** pe anii 2025 – 2028  **Impactul asupra mediului –** nu e cazul  **Impactul asupra sarcinilor administrative –** nu e cazul | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director General | Cristina Șchiop | 26.11.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 26.11.2024 | **Mariana RAȚIU** | Raport întocmit |
| DIRECŢIA GENERALĂ BUGET-FINANŢE, RESURSE UMANE | 26.11.2024 | **Cristina Șchiop** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Ilinca |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |